
 76  DR 30.10.2014 

 
4.36 ptg. 

Tuan Laksamana Pertama (B) Haji Mohamad Imran bin Abd. Hamid [Lumut]: 

Tuan Yang di-Pertua, dalam membincangkan usul-usul Undang-undang Perbekalan 2015 
sebenarnya di mutakhirnya kita hanya membincangkan Rang Undang-undang D.R. 15/2014 
dan juga Kertas Perintah 42 Tahun 2014 yang akan kita luluskan tanpa ubah satu huruf 
atau satu angka pun. Jadi dalam hal ini, kita rasa sedih dan mungkin dukacita oleh sebab 
perbahasan-perbahasan yang dibentangkan oleh Ahli Parlimen ataupun pembahas-
pembahas tidak akan diambil kira dalam meluluskan rang undang-undang yang akan 
dibincangkan seterusnya di peringkat Jawatankuasa.  

Tuan Yang di-Pertua, saya hairan dan terpegun dengan Ahli Parlimen kerajaan 
mengatakan pembentangan perbelanjaan 2015 merupakan perbelanjaan yang begitu 
lengkap. Kalau saya Seri Paduka Baginda Yang Dipertuan Agong Tuan Yang di-Pertua, 
saya akan murka oleh sebab beberapa tahun berturut-turut mantan Perdana Menteri ini 
membentangkan bajet yang defisit belaka.  

Jadi dalam hal ini saya ingin memerintahkan Yang Amat Berhormat Perdana 
Menteri untuk memberi butiran-butiran, berapa banyakkah hutang negara setakat ini 
walaupun telah dijawab kepada Yang Berhormat Seputeh tetapi saya ingin perincian berapa 
banyak kah hutang yang kita hutang setakat ini dan daripada manakah punca-punca hutang 
tersebut serta bagaimana kerajaan boleh membayar hutang-hutang tersebut. Kalau kita 
lihat Belanjawan 2015, kita akan berbelanja RM273 bilion sedangkan pendapatan kita 
setakat RM235 bilion sahaja. Dari manakah datangnya? Ini kerak lebih besar daripada 
periuk, apakah hal ini Yang Amat Berhormat Perdana Menteri? Jadi kita ingin mendapatkan 
penjelasan Yang Amat Berhormat Perdana Menteri supaya kita dapat bersama-sama 
mempertimbangkan sama ada kenyataan Datuk Idris Jala yang mengatakan tahun 2019, 
Kerajaan Malaysia boleh bankrap kalau cara berbelanja seperti ini. Jadi kita perlukan 
penjelasan Yang Amat Berhormat Perdana Menteri .  

Saya lihat peruntukan untuk DE, RM50.4 bilion. Kita di Dewan ini tanpa butiran 
terperinci akhirnya nanti akan meluluskan peruntukan ini tanpa tahu butirannya. Apakah 
perbelanjaan yang akan dibuat berpandukan kepada peruntukan sebanyak RM50.4 bilion 
terhadap semua kementerian, lebih 20 buah kementerian yang ada ini? Jadi di kesempatan 
ini saya minta Kementerian Kewangan untuk menyenaraikan senarai projek-projek 
pembangunan yang bernilai RM50.4 bilion itu dan dibentangkan di dalam Parlimen ini 
supaya kita sama-sama dapat lihat dan kita luluskan nanti.  

■1640 

Kalau ada butiran-butiran yang tidak memenuhi kehendak, kita akan 
mempertikaikan. Begitu juga saya ingin persoalkan Perdana Menteri ataupun Ahli Yang 
Berhormat Pekan, bagaimana beliau boleh mengumumkan projek-projek mega yang 
disebut oleh Yang Berhormat Tumpat tadi, sedangkan senarai projek tersebut tidak ada  
dalam senarai projek Rancangan Malaysia Kesepuluh. Ini merupakan percanggahan 
ataupun pelanggaran peraturan belanjawan. 

Oleh yang demikian, saya cadangkan supaya projek-projek tersebut dipindahkan 
ke dalam Rancangan Malaysia Kesebelas ataupun didaftarkan ke dalam Rancangan 
Malaysia Kesebelas. 

Tuan Yang di-Pertua, saya ingin bangkitkan sedikit isu berhubung dengan 
Kementerian Pertahanan. Kita tidak halang ataupun kita tidak persoalkan peruntukan tahun 
ini bertambah dari RM14 bilion kepada RM17.2 bilion. Ini merupakan pertambahan yang 
banyak. 

Soalannya, berbilion-bilion kita berbelanja untuk belanjawan mengurus. 
Malangnya, status operasi aset kita tidak menggalakkan. Oleh yang demikian, kita minta 
Kementerian Pertahanan supaya memberi penjelasan apakah kedudukan aset kita selepas 
berbelanja lebih RM14 bilion pada tahun lepas? Kita lihat juga berlaku ketirisan dan pada 
petang ini saya ingin memohon kementerian ataupun Menteri Pertahanan untuk 
memperjelaskan satu kes perolehan magnetron yang nilainya tidak lebih dari RM10,000 
tetapi kerajaan membayar sebanyak RM182,000. Ini sedang dalam siasatan. Saya minta 
Menteri Pertahanan memperjelaskan hasil siasatan yang telah diperoleh.  



4.36 ptg. Tuan Laksamana Pertama (B) Haji Mohamad Imran bin Abd. Hamid [Lumut]: Tuan Yang di-Pertua, dalam membincangkan usul-usul Undang-undang Perbekalan 2015 sebenarnya di mutakhirnya kita hanya membincangkan Rang Undang-undang D.R. 15/2014 dan juga Kertas Perintah 42 Tahun 2014 yang akan kita luluskan tanpa ubah satu huruf atau satu angka pun. Jadi dalam hal ini, kita rasa sedih dan mungkin dukacita oleh sebab perbahasan-perbahasan yang dibentangkan oleh Ahli Parlimen ataupun pembahas- pembahas tidak akan diambil kira dalam meluluskan rang undang-undang yang akan dibincangkan seterusnya di peringkat Jawatankuasa. Tuan Yang di-Pertua, saya hairan dan terpegun dengan Ahli Parlimen kerajaan mengatakan pembentangan perbelanjaan 2015 merupakan perbelanjaan yang begitu lengkap. Kalau saya Seri Paduka Baginda Yang Dipertuan Agong Tuan Yang di-Pertua, saya akan murka oleh sebab beberapa tahun berturut-turut mantan Perdana Menteri ini membentangkan bajet yang defisit belaka. Jadi dalam hal ini saya ingin memerintahkan Yang Amat Berhormat Perdana Menteri untuk memberi butiran-butiran, berapa banyakkah hutang negara setakat ini walaupun telah dijawab kepada Yang Berhormat Seputeh tetapi saya ingin perincian berapa banyak kah hutang yang kita hutang setakat ini dan daripada manakah punca-punca hutang tersebut serta bagaimana kerajaan boleh membayar hutang-hutang tersebut. Kalau kita lihat Belanjawan 2015, kita akan berbelanja RM273 bilion sedangkan pendapatan kita setakat RM235 bilion sahaja. Dari manakah datangnya? Ini kerak lebih besar daripada periuk, apakah hal ini Yang Amat Berhormat Perdana Menteri? Jadi kita ingin mendapatkan penjelasan Yang Amat Berhormat Perdana Menteri supaya kita dapat bersama-sama mempertimbangkan sama ada kenyataan Datuk Idris Jala yang mengatakan tahun 2019, Kerajaan Malaysia boleh bankrap kalau cara berbelanja seperti ini. Jadi kita perlukan penjelasan Yang Amat Berhormat Perdana Menteri . Saya lihat peruntukan untuk DE, RM50.4 bilion. Kita di Dewan ini tanpa butiran terperinci akhirnya nanti akan meluluskan peruntukan ini tanpa tahu butirannya. Apakah perbelanjaan yang akan dibuat berpandukan kepada peruntukan sebanyak RM50.4 bilion terhadap semua kementerian, lebih 20 buah kementerian yang ada ini? Jadi di kesempatan ini saya minta Kementerian Kewangan untuk menyenaraikan senarai projek-projek pembangunan yang bernilai RM50.4 bilion itu dan dibentangkan di dalam Parlimen ini supaya kita sama-sama dapat lihat dan kita luluskan nanti. #1640. Kalau ada butiran-butiran yang tidak memenuhi kehendak, kita akan mempertikaikan. Begitu juga saya ingin persoalkan Perdana Menteri ataupun Ahli Yang Berhormat Pekan, bagaimana beliau boleh mengumumkan projek-projek mega yang disebut oleh Yang Berhormat Tumpat tadi, sedangkan senarai projek tersebut tidak ada dalam senarai projek Rancangan Malaysia Kesepuluh. Ini merupakan percanggahan ataupun pelanggaran peraturan belanjawan. Oleh yang demikian, saya cadangkan supaya projek-projek tersebut dipindahkan ke dalam Rancangan Malaysia Kesebelas ataupun didaftarkan ke dalam Rancangan Malaysia Kesebelas. Tuan Yang di-Pertua, saya ingin bangkitkan sedikit isu berhubung dengan Kementerian Pertahanan. Kita tidak halang ataupun kita tidak persoalkan peruntukan tahun ini bertambah dari RM14 bilion kepada RM17.2 bilion. Ini merupakan pertambahan yang banyak. Soalannya, berbilion-bilion kita berbelanja untuk belanjawan mengurus. Malangnya, status operasi aset kita tidak menggalakkan. Oleh yang demikian, kita minta Kementerian Pertahanan supaya memberi penjelasan apakah kedudukan aset kita selepas berbelanja lebih RM14 bilion pada tahun lepas? Kita lihat juga berlaku ketirisan dan pada petang ini saya ingin memohon kementerian ataupun Menteri Pertahanan untuk memperjelaskan satu kes perolehan magnetron yang nilainya tidak lebih dari RM10,000 tetapi kerajaan membayar sebanyak RM182,000. Ini sedang dalam siasatan. Saya minta Menteri Pertahanan memperjelaskan hasil siasatan yang telah diperoleh.